CELEX: 22009D0017
Language: lt
Date: 1202169600000
Title: 2009 m. vasario 5 d. EEE jungtinio komiteto sprendimas Nr. 17/2009, iš dalies keičiantis EEE susitarimo XX priedą (Aplinka)

19.3.2009   
            
            
               LT
            
            
               Europos Sąjungos oficialusis leidinys
            
            
               L 73/55
            
         EEE JUNGTINIO KOMITETO SPRENDIMAS
   
   Nr. 17/2009
   2009 m. vasario 5 d.
   iš dalies keičiantis EEE susitarimo XX priedą (Aplinka)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XX priedas buvo iš dalies pakeistas 2008 m. lapkričio 7 d. EEE jungtinio komiteto sprendimu Nr. 122/2008 (1).
            
         
               (2)
            
            
               Į Susitarimą turi būti įtraukta 2004 m. balandžio 21 d. Europos Parlamento ir Tarybos direktyva 2004/35/EB dėl atsakomybės už aplinkos apsaugą siekiant išvengti žalos aplinkai ir ją ištaisyti (atlyginti) (2).
            
         
               (3)
            
            
               Direktyva 2004/35/EB aiškinama pagal Susitarimo taikymo sritį, ypač atsižvelgiant į tai, kad gamtos apsauga neįtraukta į Susitarimo taikymo sritį,
            
         NUSPRENDĖ:
   1 straipsnis
   Susitarimo XX priede po 1h punkto (Europos Parlamento ir Tarybos reglamentas (EB) Nr. 166/2006) įterpiamas šis punktas:
   
               „1i.
            
            
               
                  32004 L 0035: 2004 m. balandžio 21 d. Europos Parlamento ir Tarybos direktyva 2004/35/EB dėl atsakomybės už aplinkos apsaugą siekiant išvengti žalos aplinkai ir ją ištaisyti (atlyginti) (OL L 143, 2004 4 30, p. 56).
               Šios direktyvos nuostatos šio Susitarimo tikslais adaptuojamos taip:
               
                           a)
                        
                        
                           Nepažeidžiant būsimos EEE jungtinio komiteto veiklos, reikėtų atkreipti dėmesį, kad į EEE susitarimą nėra įtraukti šie Bendrijos aktai:
                           
                                       i)
                                    
                                    
                                       1979 m. balandžio 2 d. Tarybos direktyva 79/409/EEB dėl laukinių paukščių apsaugos (Paukščių direktyva),
                                    
                                 
                                       ii)
                                    
                                    
                                       1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos (Buveinių direktyva).
                                    
                                 Todėl bet kokios nuorodos į šiuos aktus ELPA valstybėms netaikomos.
                        
                     
                           b)
                        
                        
                           2 straipsnio 3 dalis ELPA valstybėms netaikoma.
                        
                     
                           c)
                        
                        
                           ELPA valstybėms „saugomos rūšys ir natūralios buveinės“ reiškia:
                           Jei ELPA valstybė nustato, bet kokia buveinė ar rūšis arba buveinių ar rūšių grupės, kurias ELPA valstybė nurodo siekdama tokių pačių kaip ir 2 straipsnio 3 dalyje nurodytose dviejose direktyvose nustatytų tikslų.“
                        
                     
         2 straipsnis
   Direktyvos 2004/35/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2009 m. vasario 6 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2009 m. vasario 5 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
         
      
   
   
      (1)  OL L 339, 2008 12 18, p. 114.
   
      (2)  OL L 143, 2004 4 30, p. 56.
   
      (3)  Konstituciniai reikalavimai nurodyti.